D'altra banda, l'Emperador no ignorava les sagnants lluites mantingudes per les seves hosts a l'illa i es preguntava com el rebrien els seus nous vassalls. L'august viatger temia trobar l'illa en plena revolució, amb risc d'una altra matança francesa com havia passat a les darreres Vespres Sicilianes que seguiren a la seva ocupació anys enrere. Per això, a Fréjus, quatre dies abans de la seva arribada a Elba, Napoleó preguntà al capità de la fragata anglesa si podia disposar de cent mariners per a protegir-lo durant els primers dies de la seva estada a l'illa, fins que arribessin els 400 guàrdies imperials que li concedia el Tractat de Fontainebleau (article XVII).